雍千秋有東巖詩信師古和之矣次其韻
作者：侯賓
朝代：宋

paragraphs: 漥山插曾雲，古詩廕修柏。
琅玕繚疏垣，爲供窗戶碧。
地靈輕俗駕，盡掃塵埃迹。
一新堂殿容，共詫今勝昔。
朅來厠嘉踐，深衣曳方舄。
荒□障□風，積潤蘚侵壁。
可人茶供甘，乳竇出寒液。
□龕明石像，斷碑摸鐵畫。
湍江激崩岸，道路幾更易。
羣山碧參差，眼境多克獲。
窮幽老不能，負我登山屐。
狂歌擊唾壺，醉墨紛狼藉。